

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΕΣΩΤΕΡΙΚΩΝ**

**ΓΡΑΦΕΙΟ ΤΥΠΟΥ Αθήνα, 15 Μαΐου 2019**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ταχ. Δ/νση: Σταδίου 27 και Δραγατσανίου 2,**

**101 83 Αθήνα**

**Τηλ.: 213 136 4915, 213 136 4916**

**FAX: 213 136 4402**

**E-mail: pressoffice@ypes.gr**

**ΔΕΛΤΙΟ ΤΥΠΟΥ**

**Έκτακτες οικονομικές ενισχύσεις ύψους 1,9 εκατ. ευρώ σε Δήμους της χώρας για την αποκατάσταση ζημιών από θεομηνίες και για την αντιμετώπιση της λειψυδρίας**

Το υπουργείο Εσωτερικών ανταποκρινόμενο σε αιτήματα που υπέβαλαν δήμοι της χώρας, ενέκρινε έκτακτες οικονομικές ενισχύσεις ποσού συνολικού **ύψους 1.890.000,00 ευρώ** γιατην αντιμετώπιση ζημιών και καταστροφών που προκλήθηκαν στις υποδομές τους από την **κακοκαιρία** και για έργα υποδομών με σκοπό την αντιμετώπιση του φαινομένου της **λειψυδρίας**.

Ειδικότερα, για τα έργα αποκατάστασης των ζημιών από τα έντονα καιρικά φαινόμενα που έπληξαν τους κάτωθι δήμους της χώρας, εγκρίθηκαν επιχορηγήσεις **ύψους 1.230.000,00 ευρώ**, με χρέωση του λογαριασμού του ΥΠΕΣ από το έργο «Πρόγραμμα πρόληψης και αντιμετώπισης ζημιών και καταστροφών που προκαλούνται από θεομηνίες στους Ο.Τ.Α. Α’ και Β’ βαθμού της χώρας».

|  |  |  |
| --- | --- | --- |
| Δήμος/ ΔΕΥΑ | Νομός | Ποσό |
| Αρχανών-Αστερουσίων | Ηρακλείου | 200.000,00 € |
| Διδυμοτείχου | Έβρου | 280.000,00 € |
| Θήρας | Κυκλάδων | 250.000,00 € |
| Ναυπλίου | Αργολίδας | 300.000,00 € |
| Παιονίας | Κιλκίς | 200.000,00 € |

Ακολούθως, με χρέωση του αντίστοιχου λογαριασμού του ΥΠΕΣ, που τηρείται στο Ταμείο Παρακαταθηκών και Δανείων, εγκρίθηκαν οι κάτωθι επιχορηγήσεις **ύψους 660.000,00 ευρώ** για τη χρηματοδότηση των αναγκαίων εργασιών με σκοπό την αντιμετώπιση του φαινομένου της **λειψυδρίας**.

|  |  |  |
| --- | --- | --- |
| Δήμος/ ΔΕΥΑ | Νομός | Ποσό |
| Μυλοπόταμου | Ρεθύμνης | 280.000,00 € |
| Πρεσπών | Φλώρινας | 250.000,00 € |
| Πύλης | Τρικάλων | 130.000,00 € |

Τις σχετικές αποφάσεις υπέγραψε ο Υπουργός Εσωτερικών, **Αλέξης** **Χαρίτσης**.